
Narva Linnavalitsuse 30.10.2013 korralduse nr 1081-k
„Munitsipaaleluruumi Grafovi tn 18-5 Narvas


võõrandamisele mittekuuluvaks tunnistamine“ kehtetuks tunnistamine

1.  Asjaolud ja menetluse käik

Narva linna omandis on ühetoaline korter aadressil Grafovi tänav 18-5, Narva (üldpind 30,1 m2), mis on praegusel ajal asustamata.
Eelnimetatud munitsipaaleluruum on Narva Linnavalitsuse 30.10.2013 korraldusega nr 1081-k tunnistatud võõrandamisele mittekuuluvaks kehtestatud korras üürile andmiseks.

Kõnealuse munitsipaaleluruumi tehniline seisund on praegu ebarahuldav ja nõuab omanikult edasiseks üürile andmiseks investeeringute tegemist. 

Narvas Grafovi tn 18-5 asuva asustamata munitsipaaleluruumi edasise käsutamise küsimust  arutati 21.05.2021 toimunud Narva Linnavalitsuse eluasemekomisjoni koosolekul. Komisjon, võttes arvesse nimetatud korteri üldandmeid, iseloomustust, tehnilist seisukorda, otsustas teha Narva Linnavalitsusele ettepaneku võõrandada kõnealune munitsipaaleluruum avalikul kirjalikul enampakkumisel ning tunnistada kehtetuks Narva Linnavalitsuse 30.10.2013 korraldus nr 1081-k „Munitsipaaleluruumi Grafovi tn 18-5 Narvas võõrandamisele mittekuuluvaks tunnistamine“. 

2. Õiguslikud alused
2.1. Haldusmenetluse seaduse  § 64 lõik 1 sätestab, et käesoleva jao sätteid kohaldatakse haldusakti kehtetuks tunnistamisele haldusorgani poolt. Kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes.

2.2. Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 
2.3. Narva Linnavolikogu 29.10.2020. a määrusega nr 18 kinnitatud “ Narva linna omandis olevate eluruumide valitsemise kord” § 9 kohaselt võib Narva Linnavalitsus oma korraldusega tunnistada eluruumid võõrandamisele mittekuuluvaks:
1) seoses nende lammutamise või rekonstrueerimise või avariiolukorraga;
2) seoses edasise kasutamisega üürilepingu alusel;
3) lähtudes avalikest huvidest.
3. Otsus

Tunnistada kehtetuks Narva Linnavalitsuse 30.10.2013 korraldus nr 1081-k „Munitsipaaleluruumi Grafovi tänav 18-5 Narvas võõrandamisele mittekuuluvaks tunnistamine“.

4. Rakendussätted

4.1. Korraldus jõustub seadusega sätestatud korras.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

Katri Raik
linnapea





Üllar Kaljuste
                                                                           
linnasekretär  
